ઓટો ડેસ્કઃ જાણીતી વૈભવી કાર નિર્માતા કંપની BMW ઇન્ડિયાએ ભારતમાં પોતાની 3 સિરિઝ કારની સ્પેશિયલ એડિશને લોન્ચ કરી છે. આ સ્પેશિયલ એડિશનનું નામ Shadow Edition રાખવામાં આવ્યું છે. આ લિમિટેડ એડિશનને પેટ્રોલ અને ડીઝલ એમ બન્ને વેરિએન્ટમાં લોન્ચ કરવામાં આવી છે. જેમાં 320d Sport ડીઝલ વેરિએન્ટની કિંમત 41.40 લાખ રૂપિયા જ્યારે 330i M Sport પેટ્રોલ વેરિએન્ટની કિંમત 47.30 લાખ રૂપિયા એક્સ શોરૂમ રાખવામાં આવી છે. કિંમત જોતા પેટ્રોલ શેડો એડિશન સ્ટાન્ડર્ડ 330i M Sport કરતા 2.2 લાખ રૂપિયા મોંઘી છે.